மலாலை ஜோயா

மலாலை ஜோயா (Malalai Joya, பஷ்தூ மொழி: ملالۍ جویا, பிறப்பு: ஏப்ரல் 25, 1978) என்பவர் ஆப்கானித்தானைச் சேர்ந்த ஒரு விழிப்புணர்வாளர், எழுத்தாளர், மற்றும் பெண் அரசியல்வாதி. இவர் ஆப்கானித்தானின் தேசிய பேரவையின் நாடாளுமன்ற உறுப்பினராக 2005 முதல்  2007ன் ஆரம்பகாலம்வரை சேவையாற்றினார். ஆப்கான் நாடாளுமன்றத்தில் போர்த் தலைவர்களும், போர்க் குற்றவாளிகளும் இருப்பதாகப் பகிரங்கமாகக் கண்டனம் தெரிவித்த காரணத்தால் அவர் பதவி நீக்கம் செய்யப்பட்டார். அவர் ஹமித் கர்சாய் நிர்வாகம் மற்றும் அதன் மேற்கத்திய ஆதரவாளர்கள், குறிப்பாக அமெரிக்காவை வெளிப்படையாக விமர்சனம் செய்பவர்.

மே 2007-ல், அவரது பதவி நீக்கம் உலகளாவிய எதிர்ப்பைக் கிளப்பியது. ஜோயாவிற்கு ஆதரவாக அவரது மறுநியமனத்தைக்கோரி நோவாம் சோம்ஸ்கி போன்ற அறிஞர்களும் மிகப்பிரபலமான எழுத்தாளர்களும் கையெழுத்திட்டனர். மற்றும் கனடா, ஜெர்மனி, ஐக்கிய இராச்சியம், இத்தாலி, மற்றும்வ் ஸ்பெயின் நாட்டைச் சேர்ந்த அரசியல்வாதிகளும், அந்நாடுகளின் நாடாளுமன்ற உறுப்பினர்களும் தங்கள் ஆதரவை மலாலை ஜோயாவிற்குத் தெரிவித்தனர். பிபிசி அவரை "ஆஃப்கானிஸ்தானின் வீரமிக்க பெண்மணி" என்று அழைத்தது.

2010-ல், டைம் பத்திரிக்கை வெளியிட்ட உலகின் மிகுந்த செல்வாக்குள்ள 100 பிரபலங்களின் பட்டியலில் மலாலை ஜோயாவையும் இணைத்திருந்தது. ஃபாரின் பாலிசி பத்திரிக்கை முதல் 100 உலகளாவிய சிந்தனையாளர்களுள் ஒருவராக மலாலை ஜோயாவைத் தங்களது ஆண்டுப் பட்டியலில் சேர்த்திருந்தது. மார்ச் 8, 2011-ல், தி கார்டியன் வெளியிட்ட உலகின் "முதல் 100 பெண்மணிகள்: விழிப்புணர்வாளர்கள் மற்றும் பிரசாரம் செய்பவர்கள்" பட்டியலில் மலாலையின் பெயரும் சேர்க்கப்பட்டிருந்தது.

ஆரம்பகால மற்றும் சொந்த வாழ்க்கை
ஏப்ரல் 25, 1978-ல், மேற்கு ஆஃப்கானிஸ்தானிலுள்ள ஃபாரா மாகானத்தில் பிறந்தார். அவரது தந்தை ஒரு மருத்துவ மாணவர். ஆஃப்கானிஸ்தானில் நடந்த சோவியத் போரில் கலந்துகொண்டபோது சண்டையில் தன் ஒரு காலை இழந்தவர். 1982-ல், மலாலைக்கு 4 வயதாக இருந்தபோது, அவரது குடும்பம் ஆஃப்கானிஸ்தானை விட்டு அருகிலிருந்த  ஈரானில் அகதிகளாக வாழத் தஞ்சம் புகுந்தனர்.  தனது எட்டாம் வகுப்பிலிருந்து அவர் மனிதநேய வேலைகளில் தன்னை ஈடுபடுத்திக்கொள்ள ஆரம்பித்தார்.

சோவியத் தன் படைகளை விலக்கிக்கொண்டபிறகு, 1998-ல் தாலிபான்களின் ஆட்சியின்போது, ஜோயா ஆஃப்கானிஸ்தான் திரும்பினார். ஒரு இளம்பெண்ணாக, சமூக விழிப்புணர்வாளராக பணியாற்றினார்.  ஹீராட் மற்றும் ஃபாராவின் மேற்கு மாகாணங்களில் செயல்பட்ட ஆஃப்கான் பெண்களின் திறமைகளை மேம்படுத்தும் அமைப்பு -(OPAWC) என்ற அரசாங்கம் அல்லாத அமைப்பின் இயக்குநராக அறிவிக்கப்பட்டார். அவருக்குத் திருமணமாகிவிட்டது. ஆனால் தன் கணவரின் பாதுகாப்பிற்கான அச்சுறுத்தலுக்கு பயந்து அவர் தன் கணவரின் பெயரை வெளியிடாமல் உள்ளார்.

2003 லோயா ஜிர்காவில் மலாலையின் பேச்சு
டிசம்பர் 17, 2003 அன்று ஆஃப்கானிஸ்தானின் அரசியலமைப்புச் சட்டத்தை உறுதியளிப்பதற்காகக் கூட்டப்பட்ட லோயா ஜிர்கா-வில் (லோயா ஜிர்கா என்பது ஆஃப்கானின் மிகப்பெரிய பேரவை) மக்களால் தேர்ந்தெடுக்கப்பட்ட பிரதிநிதியான மலாலை ஜோயா பேசியபோது அகில உலகமே அவரைத் திரும்பிப் பார்த்தது. அவர் மிக வெளிப்படையாக போர்த்தலைவர்களுக்கு எதிராகவும், போர்க் குற்றவாளிகளுக்கு எதிராகவும் குரலெழுப்பி அனைவரின் கவனத்தையும் ஈர்த்தார்.

{{cquote| ஃபாரா மாகாணத்திலிருந்து வந்திருக்கும் என் பெயர் மலாலை ஜோயா. இங்கு வருகை தந்திருக்கும் பெருமதிப்பிற்குரியவர்களின் அனுமதியுடனும், கடவுளின் பெயராலும், மற்றும் விடுதலைக்கான பாதையில் சென்று இன்று சமாதியில் உறங்கிக்கொண்டிருக்கும் தியாகிகளின் பெயராலும், நான் இரண்டொரு நிமிடங்கள் பேச விழைகிறேன்.

என் தேசத்தைச் சேர்ந்த எல்லா மனிதர்கள் மீதும் நான் வைக்கும் விமர்சனம் என்னவென்றால், நமது நாட்டை இந்த நிலைமைக்குக் கொண்டு வந்துள்ள பெரும் குற்றவாளிகளுக்கு இச்சபையில் இடமளித்து இந்த  லோயா ஜிர்காவின் சட்டமுறையையும் ஒழுக்கத்தையும் ஏன் கேள்விக்குள்ளாக்குகிறார்கள் என்பதே ஆகும்.

சிலர் லோயா ஜிர்காவை வஞ்ச ஒழுக்கம் நிறைந்ததாக நிந்திப்பதைக்கேட்டு நான் மிகவும் வருந்தினேன்; இரக்கப்பட்டேன். இங்கு வந்தபிறகு அவர்களின் வார்த்தைகள் ஒத்துக்கொள்ளும்படியாகவே உள்ளன. அல்லது குழுக்களைகப்  பாருங்கள்; அவற்றைப்பற்றி மக்கள் என்ன முணுமுணுக்கிறார்கள் என்பதைக் கவனியுங்கள். ஒவ்வொரு செயற்குழுவின் தலைவரும் ஏற்கனவே தேர்ந்தெடுக்கப்பட்டுவிட்டார்கள். இந்தக் குற்றவாளிகளையெல்லாம் நீங்கள் ஏன் ஒரே குழுவின்கீழ் கொண்டுவரக்கூடாது? அப்பொழுதுதான் இந்த நாட்டிற்கான அவர்களது விருப்பம் என்ன என்பதை நாம் கவனிக்க முடியும். அவர்கள்தான் தேசிய மற்றும் அகில உலக போர்களுக்கெல்லாம் நம் நாட்டை மூல காரணமாக மாற்றியவர்கள் ஆவார். சமூகத்தில் பெண்களுக்கு மிகவும் எதிராக செயல்படுபவர்கள். அவர்கள் விரும்பியது [சிறிது இடைவெளிவிடுகிறார்] அவர்கள்தான் நம் நாட்டை இந்த நிலைக்குக் கொண்டு வந்துள்ளார்கள். மேலும் இதையே அவர்கள் தொடர்ந்து செய்ய முற்படுகிறார்கள். ஏற்கனவே சோதிக்கப்பட்டவர்களையே மீண்டும் சோதிப்பது தவறு என்று நான் நம்புகிறேன். அவர்களை  தேசிய மற்றும் அகில உலக நீதிமன்றத்தின் முன்னால் நிறுத்த வேண்டும். வெறுங்கால்களுடன் சுற்றும் நமது ஆஃப்கான் மக்களால் அவர்கள் மன்னிக்கப்பட்டாலும், நமது வரலாறு அவர்களை ஒரு பொழுதும் மன்னிக்காது. இவை அனைத்தும் நம் நாட்டின் வரலாற்றில் பதியப்பட்டுவிட்டன.}}

இதற்கு மறுமொழி தந்த லோயா ஜிர்காவின் அவைத்தலைவர் சிப்கத்துல்லா மொஜாதேதி, மலாலை ஜோயாவை "மதநம்பிக்கையற்ற ஒழுக்கமில்லாதவர்" மற்றும் "கம்யூனிஸ்ட்" என்றும் சாடினார். அன்று முதல் ஜோயா மீது நான்கு காெலை முயற்சிகள் தொடுக்கப்பட்டு நான்கு முறையும் அவர் உயிர் தப்பினார். பர்கா அணிந்து கொண்டு ஆயுதம் ஏந்திய பாதுகாவலர்களின் துணையுடன் ஜோயா ஆஃப்கானிஸ்தானில் பயணித்து வருகிறார்.

வோர்ல்டு பல்ஸ் பத்திரிக்கை (இதழ் 1, 2005) எழுதியது:

தனது வார்த்தைகளால், லோயா ஜிர்காவைப் பொறிகலங்க வைத்தார். போர்த்தலைவர்கள் லோயா ஜிர்காவை கட்டுப்படுத்துவதாக மிகக்கடுமையாக தனது 3-நிமிட பேச்சில் தன் கருத்தைக் கூறியபோது  பத்திரிக்கையாளர்கள் அங்கிருந்தனர். லோயா ஜிர்காவின் பிற உறுப்பினர்களுக்கெதிரான அவருடைய சர்ச்சைக்குரிய நிலைப்பாடு அவருக்கு பெரும் புகழைத் தேடித்தந்ததோடல்லாமல், அவருடைய அரசியல் எதிரிகளின் கடும் விமர்சனத்தையும் சம்பாதித்துத் தந்தது.

அரசியல் நியமனங்கள் மற்றும் பிரசாரங்கள்

நாடாளுமன்ற அறிக்கைகள், தாக்குதல் மற்றும் இடைநீக்கம்

அரசியல் மறுபிரவேசத்தின் அறிவிப்பு

சர்ச்சையும் விமர்சனமும்
 மிகச்சமீப காலமாக ஜோயா, ஆஃப்கானிஸ்தான் பெண் நாடாளுமன்ற உறுப்பினர்களின் விமர்சனத்திற்குள்ளாகியுள்ளார். சோவியத்தை எதிர்த்துப் போரிட்ட ஆஃப்கானிஸ்தானின் அரசியல்வாதிகளைக் குறித்து ஜோயா பேசியது ஆதரமில்லாத குற்றத்திற்குட்பட்டதாகும் என்று அவர்கள் வாதிடுகின்றனர். எப்படியிருந்தாலும், ஜோயாவின் ஆதரவாளர்கள், ஜோயா ஆஃப்கானிஸ்தானின் சுதந்திரத்திற்காகப் போராடிய "உண்மையான முஜாஹீதீன்களை" போர் குற்றம் புரிந்த போர்த்தலைவர்களிடமிருந்து வேறுபடுத்திப் பேசியதாக ஜோயாவிற்கு ஆதரவாக வாதிடுகின்றனர்.

சுயசரிதை

விருதுகளும் கெளரவங்களும்

திரைப்படங்கள்Malalai Joya champions rape victims , 2008, கிலின் ஸ்டிராங்-கால் எடுக்கப்பட்டது.Enemies of Happiness, 2006,  எவா முல்வாடு-வால் இயக்கப்பட்டது.A Woman Among Warlords (2007). எவா முல்வாடு-ல் இயக்கப்பட்டது. Wide Angle 2007 செப்டம்பரில் தொலைக்காட்சித் தொடராக வெளிவந்தது.Afghanistan Unveiled  2004, நிகோலஸ் டில்லாய், ஏய்னா தாயாரிப்பில் வெளிவந்தது.Malalai Joya (Samia's Wedding), ஆகஸ்ட்டு 2010, கிலின் ஸ்டிராங்-கால் எடுக்கப்பட்டது.

குறிப்புகள்

வெளி இணைப்புகள்

Defense Committee for Malalai Joya 
The Afghan Women's Mission 
Malalai Joya on HARDtalk program of BBC  - BBC News, May 21, 2009
Video of CNN interview with Malalai Joya
Column archive at தி கார்டியன்''

1978 பிறப்புகள்
வாழும் நபர்கள்
பெண்ணியவாதிகள்
ஆப்கானித்தான் அரசியல்வாதிகள்